Općinsko vijeće Općine Viškovo na 8. sjednici održanoj 11. travnja 2022. godine donijelo je II. Izmjene i dopune Programa poticanja razvoja gospodarstva i smanjenja nezaposlenosti.

Navedene izmjene i dopune Programa između ostalog obuhvaćaju jednu novu potporu i to potporu za redovni rad ordinacija primarne zdravstvene zaštite iz obveznog zdravstvenog osiguranja za djelatnost zdravstvene zaštite predškolske djece i zdravstvene zaštite žena.

Obzirom na donesene II. Izmjene i dopune Programa koje su stupile na snagu 13. travnja 2022. godine Općinska načelnica objavljuju ove

**IZMJENE I DOPUNE JAVNOG POZIVA**

**PODUZETNICIMA ZA DODJELU POTPORA I SUBVENCIJA ZA POTICANJE RAZVOJA GOSPODARSTVA I SMANJENJA NEZAPOSLENOSTI OPĆINE VIŠKOVO ZA 2022. GODINU**

Javnim pozivom objavljenim dana 20. siječnja 2022. utvrđeno je poticanje razvoja gospodarstva i smanjenja nezaposlenosti provođenjem ukupno 11 mjera.

Ovim izmjenama I dopunama Javnog poziva objavljuje se dopunjen popis mjera na način da se pod brojem 11. dodaje nova potpora, a dosadašnja potpora pod rednim brojem 11. sada postaje potpora pod rednim broj 12.

1. Subvencija kamata na poduzetničke kredite
2. Potpora za nabavu opreme i inventara
3. Potpora za izradu projektne dokumentacije
4. Potpora za izradu mobilnih aplikacija
5. Potpora za osnivanje novih gospodarskih subjekata
6. Potpora za samozapošljavanje
7. Potpora za zapošljavanje
8. Potpora za zapošljavanje mladih osoba nakon stručnog usavršavanja
9. Potpora za zapošljavanje bivših stipendista Općine Viškovo
10. Potpora za provođenje primarne zdravstvene zaštite iz obveznog zdravstvenog osiguranja za djelatnost zdravstvene zaštite predškolske djece i zdravstvene zaštite žena
11. **Potpora za redovni rad ordinacija primarne zdravstvene zaštite iz obveznog zdravstvenog osiguranja za djelatnost zdravstvene zaštite predškolske djece i zdravstvene zaštite žena**
12. Pravo na korištenje medicinsko-tehničke opreme (isključivo dugotrajna imovina i sitni inventar) propisane Pravilnikom o normativima i standardima za obavljanje zdravstvene djelatnosti (NN 52/2020.), za djelatnost zdravstvene zaštite predškolske djece i zdravstvene zaštite žena bez naknade.

Ovim izmjenama i dopunama Javnog poziva objavljuju se uvjeti za dodjelu nove potpore.

1. **POTPORA ZA REDOVNI RAD ORDINACIJA PRIMARNE ZDRAVSTEVNE ZAŠTITE IZ OBVEZNOG ZDRAVSTVENOG OSIGURANJA ZA DJELATNOST ZDRAVSTVENE ZAŠTITE PREDŠKOLSKE DJECE I ZDRAVSTVENE ZAŠTITE ŽENA**

KORISNICI:

Pravo ostvaruju poduzetnici, uz uvjet da provode primarnu zdravstvenu zaštitu iz obveznog osiguranja za djelatnost zdravstvene zaštite predškolske djece i zdravstvene zaštite žena na području Općine Viškovo.

NAMJENA

Dodijeljene potpore se mogu koristiti za troškove rada ordinacije.

Korisnik ostvaruje pravo na ove potpore samo jedanput.

IZNOS POTPORE

1. bespovratna sredstva u visini od 60.000 kuna jednokratno te
2. bespovratna mjesečna potpora u trajanju od 12 mjeseci u kontinuitetu u visini ostvarenog manjka prihoda nad prihvatljivim rashodima ordinacije za prethodni mjesec, umanjena za eventualne mjesečne viškove prihoda (iz kojih se izuzima iznos potpora navedena pod a) u visini 60.000 kuna) nad prihvatljivim rashodima ordinacije ostvarene u razdoblju trajanja potpore. Rashodi za nabavu dugotrajne imovine nisu prihvatljivi.

POTREBNA DOKUMENTACIJA (DODATNA)

1. Obrazac zahtjeva (Obrazac A).

Na podnošenje i ocjenu projektne prijave za dodjelu ove potpore primjenjuje se procedura predviđena za sve mjere poticanja razvoja gospodarstva i smanjenja nezaposlenosti objavljena Javnim pozivom od 20. siječnja 2022. godine.

III.

Svi ostali uvjeti i mjere utvrđene Javnim pozivom objavljenim dana 20. siječnja 2022. godine ostaju neizmijenjeni.

Općinska načelnica

Sanja Udović, dipl. oec., v.r